Daniel
Naber

     daniel.naber@t-online.de

David
Rugge

     davidrugge@mediaone.net

Erik Kjær
Pedersen

    erik@binghamton.edu

Oversætter
2002-10-03
1.5

# Sådan kommer vi i gang

Dette er en kort introduktion til &kmail; og dens brug, så du kan begynde at bruge den med det samme. For en mere dybtgående information se Brug af &kmail; afsnittet. Bemærk at &kmail;'s installationen er beskrevet i appendikset.

Start af &kmail; første gang, opretter en mappe der hedder `Mail` i din hjemmemappe. Denne mappe indeholder startmapperne (`inbox`, `outbox`, `sent-mail`, `trash` og `drafts`). Brug Opsætning Indstil &kmail;... til at indtaste noget begyndelses information så &kmail; kan hente og sende dine breve rigtigt.

Indstillingsvinduet består af seks afsnit: Identiteter, Netværk, Udseende, Brevskriver, Sikkerhed og Mapper.

For at begynde at sende og modtage breve, må du ændre nogle indstillinger i Identiteter og Netværk siderne.

## Sætte din identitet

Indstillingen på Identiteter-siden er ret ligetil. Vælg din standard-identitet og klik på Ændr Udfyld Navne-feltet med dit fulde navn (&eg; `Per Smed`) og Organisation feltet (frivilligt) med passende information. Dernæst skal feltet E-mailadresse udfyldes (&eg; `per@lystrup.dk`). Hvis du bruger PGP eller GnuPG skal du sætte din nøgle i OpenPGP-nøgle-feltet under Avanceret-fanebladet. Hvis du vil kan du gå til Underskrift-fanebladet og indtaste din underskrift. Dette er en kort tekst der automatisk vil blive bilagt alle dine breve.

## Indstilling af din konto

Netværk-siden indeholder de indstillinger der fortæller &kmail; hvordan breve skal sendes og modtages. Mange af disse indstillinger kan variere meget, afhængig af dit systems opsætning og den slags netværk hvor din e-mailserver er. Hvis du ikke ved hvilke indstillinger du skal vælge eller hvad du skal skrive i et felt, så må du spørge din internet udbyder (ISP) eller systemadministrator.

### Sender breve

Sende-fanbladet giver en liste af måder breve kan sendes på. Det første punkt på listen er standard måden breve sendes. Ved brug af Tilføj...-knappen kan du vælge mellem to forskellige måder at sende breve SMTP og sendmail. Her betyder &Sendmail; en lokal software-installation - denne har ry for at være svær at sættet op, så hvis du ikke allerede har en fungerende &Sendmail;-indstilling, så vælg SMTP og udfyld Navn feltet med et beskrivende navn (&eg; `Min email-konto`) og Vært-feltet med navnet og domænet for din mailserver (&eg; `smtp.provider.com`). Du vil formodentlig ikke behøve at ændre Port-indstillingen (standarden er `25`).

Hvis du ønsker at bruge &Sendmail; og du bruger en opringningsforbindelse, så følg instruktionerne for opsætning af sendmail for en opringningsforbindelse i &FAQ; afsnittet.

Måden der sendes breve på indstillet her, vil blive brugt for din standard identitet og for alle andre identiteter som ikke har deres egen måde at sende breve. Du kan bruge forskellige måder at sende breve for forskellige identiteter, ved at vælge Speciel overførsel afkrydsningsboksen i Avanceret-fanebladet i Identiteter-afsnittet.

En beskrivelse af de andre muligheder kan findes i Indstillingskapitlet.

### Modtager breve

For at sætte en konto op, så du kan modtage breve skal du trykke på Tilføj... knappen i Modtage-fanebladet. Du vil så blive spurgt om typen for din e-mail-konto. De fleste skal vælge POP3 eller IMAP. Hvis du ønsker at bruge en lokal mailbox-fil, så se venligst OSS om fillåsning.

Du vil så blive præsenteret for Tilføj konto-vinduet. Udfyld først Navn-feltet for at give din konto et navn. Du kan vælge hvad som helst du har lyst til. Login, Kodeord, og Vært skal udfyldes med passende information fra din ISP eller systemadministrator. Du skulle ikke have brug for at ændre Port indstillingen (standard for POP3 er `110`, standard for IMAP er `143`).

#### Valg der kun er relevante for IMAP

Hvis du bruger IMAP, kan du, hvis du vil, angive en sti i Præfix til mapper feltet. Dette fortæller &kmail; hvor den kan finde dine mapper på serveren. Hvis du også har en skalkonto på serveren og breve bliver opbevaret i din hjemmemappe, kan det muligvis være nyttigt at gemme breve i en undermappe `Mail`. Brug dette som en værdi i Præfix til mapper feltet så &kmail; ikke sammenblander postkasse filer og andre filer. Hvis du ikke er interesseret i denne egenskab, så efterlad simpelthen feltet blankt.

Hvis du afkrydser Komprimér mapper automatisk så vil &kmail; slette de breve du slettede fra serveren, så snart du forlader en mappe. Ellers bliver brevene kun markerede som slettede, og det er op til dig at komprimere mapperne manuelt ved at bruge menupunktet Fil Komprimér alle mapper.

Hvis du afkrydser Vis skjulte mapper, vil mapper hvis navn starter med en prik også blive vist.

#### Valg der kun er relevante for POP3

Vælg Slet breve på serveren efter hentning hvis du ikke ønsker at efterlade dine breve på serveren efter du tog dem ned.

Vælg Ekskludér fra "Tjek post" hvis du ikke ønsker at tjekke denne konto hver gang du bruger Fil Kig efter post. Du kan stadig kigge efter nye breve på denne konto med Fil Kig efter post i.

Vælg Kig efter post med visse intervaller hvis du ønsker at &kmail; skal kigge efter nye breve automatisk. Intervallet kan angives nedenfor under Tjek interval (minutter).

Indbakke er standard mappen for indkommende breve. Hvis du ønsker at ændre dette af en eller anden grund, så kan du gøre det med Målmappe. Men det du formodentlig ønsker er et filter, som ikke har noget at gøre med dette valg.

Med Prækommando kan du angive et program som &kmail; kører før posten hentes. Angiv venligst hele stien (brug ikke ~) og bemærk at &kmail; ikke vil fortsætte før programmet afslutter.

På Ekstra-fanebladet kan du vælge Brug pipelining for hurtigere nedtagning af post hvis dette er understøttet af din server. Du bør teste dette omhyggeligt for at sikre dig at det virker på en sikker måde.

#### Tilvalg for både IMAP og POP3

Hvis du vælger Gem POP kodeord i indstillingsfilen henh. Gem IMAP kodeord i indstillingsfilen så vil &kmail; huske dit kodeord så du ikke bliver nødt til at skrive det hver gang du starter &kmail; og henter ny post.

Du skal være klar over, at &kmail; ikke rigtigt kan kryptere kodeord, så folk der har adgang til dine indstillingsfiler (&eg; systemadministratorer) kan nemt få dit kodeord, hvis du vælger dette.

&kmail; understøtter indkryptering via SSL og TLS (TLS bør være den foretrukne, hvis den er tilstede).

For POP3 understøtter &kmail;:

- Ren tekst,

- ALMINDELIG,

- LOGIN,

- CRAM-MD5 (anbefalet hvis DIGEST-MD5 ikke er tilgængelig),

- DIGEST-MD5 (anbefalet) og

- APOP-godkendelse.

DIGEST-MD5, CRAM-MD5 og APOP er sikre i sig selv, de andre muligheder er kun sikre når de bruges sammen med SSL eller TLS. Du bør kun bruge Ren tekst hvis din server ikke understøtter nogen af de andre godkendelsesmetoder. Derudover er Anonym understøttet men APOP er ikke. Brug Tjek hvad serveren understøtter-knappen påEkstra henh. Sikkerhed-fanebladet for automatisk at vælge den mest sikre indstilling understøttet af din server.

Du er nu parat til at sende og modtage post. For IMAP, åbn blot dine mapper i mappetræet i &kmail;'s hovedvindue. &kmail; forbinder så til din server og viser de breve den finder. For POP3 brug Fil Kig efter post.

## Testning af opsætning

Først bør du sende et brev til dig selv for at teste din opsætning. For at sende et trykkes enten på på &Ctrl;N, vælg Nyt brev-ikonen eller vælg Brev Nyt brev... menupunktet. Brevskriver-vinduet vil komme frem. Udfyld Til: feltet med din egen e-mailadresse og skriv noget i Emne feltet. Send brevet ved at vælge Brev Send .

For at tjekke din post skal du vælge Fil Kig efter post. I det nedre højre hjørne af hovedvinduet vil en fremskridtsbjælke vise hvor mange breve, der bliver taget ned. Hvis du modtager det brev du lige sendte så tillykke! Hvis du imidlertid får en fejlbesked mens du tester din opsætning, så sørg for at din netværksforbindelse er i orden og tjek din opsætning igen på Opsætning Indstil &kmail;....

## Afsnitsforfattere

Dette afsnit er skrevet af: Daniel Naber daniel.naber@t-online.de og David Rugge davidrugge@mediaone.net.

Dansk oversættelse ved Erik Kjær Pedersen erik@binghamton.edu